Mōmy to wiosna eli zima? Świynta Wielgij Nocy abo Bożygo Narodzyniŏ? Kej mōmy śniyg za ȏknym a nawet farŏrzowi się podarziło pedzieć o świyntach Narodzyniŏ Pana, to i nōm poradzi sie trocha łōnaczyć we gowach!
Jak Wōm lecōm te świynta? Bo mie tak jak czas ȏstatnio – gibko! Ledwo czowiek bōł po sprŏwunki, wypucowō dōm (ȏkien niy trza bōło, śniyg sōm to złōnaczył), zjŏdł pŏra (no dobra, pŏranŏście) jŏdeł i… no, prziszōł czas, coby sie w kōńcu dychnōńć.
Moich Wypiekōw. Łaziła żech po roztōmajtych geszeftach, nale nikaj żeś niy poradziła znŏlyźć foremki małygo hazŏka. No nikaj! Miała żech ino foremki z gwiŏzdkami i goikiym (w sumie aura na placu klapuje), nale żech sie spamiyntała. We jednym srogszym hipermarkecie sprŏwiła żech sie foremki z małymi zwiyrzami. No i padło na nosorożca. Fto pedziōł, co na świynta musi być wszyjsko tymatycznie? Pogoda tymatycznŏ niy je, to i zwiyrza bydōm na ȏpy! Kej byście chcieli sie upiec tako babōwka – na dole zajty bydzie recept. Je trocha inkszy, co u Doroty!
Cud Miód Box! Co prawda produkty, kere żech sie sama ȏbrała, skuli tego, co taki prawy przidzie po 10 kwiytnia przimo ȏd Strawberries from Poland. Nale, co bōło w nŏszym hazŏkowym boxie? Przepyszne – kōnfitura z czŏrnych jagōd z aloesym, krzōn ze żurawinōm, no i marmelada ze śliwek. Wszyjsko pyszne, maszkecymy aże sie nōm uszy dyrgotajōm!
A tu mŏcie recept na babōwka ze zwierzym abo inkszym dingsem!
Na czŏrnygo zwiyrza (czŏrnŏ babōwka)
- 200 g masła
- 200 g drobnygo cukru
- 4 wielgie jajca
- 250 g mōnki pszennyj
- 35 g kakao
- 2 łyżki kawy rozpuszczalnyj rozpuszczonyj we likerze kawowym
- 1,5 łyżeczki bakpulwru
- 2 łyżki mlyka
Masło wyfyrlej z cukrem na biŏłŏ, puszystŏ masa. Dodej jajca, niy na rŏz, ino jedno po drugim, po kŏżdym wyfyrlej.
Mōnka przesiej ze bakpulwrym, kakaym i kawōm. Przidej do masy i pomału wymiynszej. Na kōniec dodej mlyko.
Forma na babōwka poszmaruj masłym i połōnacz mōnkōm pszennōm. Wciepnij tam zista, złōnacz to tak, coby bōło rōwno. Wraź to do bratruły na 40-50 min na 160ºC, tak coby patyczek bōł suchy, kej badniesz eli je fertich.
Kej zista bydzie już chłōdnŏ, pokryj jōm na sznitki i foremkōm wystrziż ksztŏłt tego, co chcesz.
Biŏłŏ babōwka (u nŏs trocha barzij żōłto, skuli tego, co je ajerkōniakowŏ)
- 4 wielgie jajca
- 150 g cukru
- 125 g mōnki pszennyj
- 125 g mōnki kartoflanyj
- 2 łyżeczki bakpulwru
- 1 łyżka pasty waniliowyj
- 200 ml ȏlyju
- 200 ml ajerkōniaku
Jajca trza wyfyrlać z cukrym, potym dolŏć ȏlyju i przidać pasta waniliowŏ z ajerkoniakiym.
Dodać do masy przesiane mōnki i bakupylwer. Delikatnie wymiynszać.
Idzie sie to polukrować, nale podōg mie to już bydzie trocha za słodkie.
szl_Latn szl_Latn szl_Latn szl_Latn szl_Latn szl_Latn pol_Latn ces_Latn szl_Latn szl_Latn lvs_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ltg_Latn szl_Latn szl_Latn szl_Latn szl_Latn lvs_Latn lvs_Latn szl_Latn szl_Latn szl_Latn